SK
23.11.2022
Úradný vestník Európskej únie
L 303/17
2.
V článku 10 sa odsek 4 nahrádza takto: „4.
Výnimka uvedená v odseku 1 sa vzťahuje na raju kukučiu:
a) lovenú viacstennými žiabrovkami v podoblastiach ICES 8 a 9.
Členské štáty s priamym hospodárskym záujmom predložia čo najskôr, najneskôr však do 1. mája 2023, dodatočné vedecké informácie na podporu tejto výnimky pre raju kukučiu lovenú viacstennými žiabrovkami.
Výbor STECF uvedené vedecké informácie posúdi do 31. júla 2023; b) lovenú vlečnými sieťami na lov pri dne v podoblasti ICES 8.
Členské štáty s priamym hospodárskym záujmom predložia čo najskôr, najneskôr však do 1. mája 2023, dodatočné vedecké informácie na podporu tejto výnimky pre raju kukučiu lovenú vlečnými sieťami na lov pri dne.
Výbor STECF uvedené vedecké informácie posúdi do 31. júla 2023.“ 3.
V článku 11 sa odseky 1 a 2 nahrádzajú takto: „1.
Výnimka z dôvodu vysokej miery prežitia stanovená v článku 15 ods.
4 písm.
b) nariadenia (EÚ) č. 1380/2013 sa vzťahuje na pagela bledého (Pagellus bogaraveo) loveného výstrojom na drobný rybolov voracera v divízii ICES 9a a na pagela bledého loveného háčikmi a lovnými šnúrami (kódy výstroja: LHP, LHM, LLS, LLD) v podoblastiach ICES 8 a 10 a v divízii ICES 9a. 2.
Členské štáty s priamym hospodárskym záujmom predložia čo najskôr, najneskôr však do 1. mája 2023, dodatočné vedecké informácie na podporu výnimky stanovenej v odseku 1 pre pagela bledého loveného háčikmi a lovnými šnúrami v podoblasti ICES 8 a v divízii ICES 9a.
Výbor STECF poskytnuté vedecké informácie posúdi do 31. júla 2023.“ 4.
Článok 13 sa mení takto: a) V odseku 1 sa písmeno a) nahrádza takto: „a) v prípade tresky merlang (Merlangius merlangus) maximálne do 3 % celkového ročného výlovu tohto druhu plavidlami, ktoré používajú vlečné siete na lov pri dne a záťahové siete s veľkosťou ôk najmenej 80 mm (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), ako aj pelagické vlečné siete (OTM, PTM) a vlečné siete s rozperným rahnom (BT2) s veľkosťou ôk 80 – 119 mm v divíziách ICES 7d a 7e;“.
b) V odseku 1 sa písmeno c) nahrádza takto: „c) v prípade soley európskej (Solea solea) maximálne do 3 % celkového ročného výlovu tohto druhu plavidlami, ktoré používajú výstroj TBB s veľkosťou ôk 80 – 119 mm vybavený flámskym panelom v divíziách ICES 7d až 7 h, 7j a 7k;“.
c) Odsek 2 sa nahrádza takto: „2.
Členské štáty s priamym hospodárskym záujmom predložia čo najskôr, najneskôr však do 1. mája 2023, dodatočné vedecké informácie na podporu výnimiek stanovených v odseku 1 písm. a), d), g), j) a k).“ d) Odsek 3 sa nahrádza takto: „3.
Výnimka de minimis stanovená v odseku 1 písm.
l) sa uplatňuje do 31. decembra 2022.“
e) Odseky 4 až 7 sa vypúšťajú. 5.
V článku 14 sa odsek 3 nahrádza takto: „3.
Výnimka de minimis stanovená v odseku 1 písm.
m) sa uplatňuje do 31. decembra 2022.“